Diari Oficial de la Generalitat Valenciana


Sumari del DOGV 4618, del 29-10-2003 (2003/11424)

ACORD de 28 de juliol de 2003, de la Comissió Territorial d'Urbanisme de València, relatiu a la modificació de la zona esportiva en sòl no urbanitzable zona A del Pla General d'Ordenació Urbana de Gilet.
-----------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4618

Data del DOGV
:   29-10-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/11529


Data del document
:   28-07-2003

Organisme emissor
:   Conselleria de Territori i Habitatge

Tipus de document
:   Acord

Descriptors 

:   * Gilet
    * pla d'urbanisme

ACORD de 28 de juliol de 2003, de la Comissió Territorial d'Urbanisme de València, relatiu a la modificació de la zona esportiva en sòl no urbanitzable zona A del Pla General d'Ordenació Urbana de Gilet. [2003/F11088]
  
Vist l'expedient remés per l'Ajuntament de Gilet referit a la modificació de la zona esportiva en sòl no urbanitzable zona A del Pla General d'Ordenació Urbana, i de conformitat amb els següents
  
Antecedents de fet
  
Primer. El projecte es va sotmetre a informació pública mitjançant acord del Ple municipal en la sessió celebrada el dia 8 d'octubre de 2002. Després del pertinent període d'informació pública, en el qual no s'hi van presentar al·legacions, va ser aprovat provisionalment pel mateix òrgan el dia 10 de desembre de 2002.
  
Segon. El projecte consta de memòria informativa i justificativa, plans d'informació i plans d'ordenació.
  
Tercer. La modificació té per objecte la delimitació i ordenació d'una àrea de sòl dotacional públic d'ús esportiu en sòl no urbanitzable zona A d'ús agrícola intensiu, amb una superfície de 25.000 metres quadrats.
  
L'obtenció dels terrenys, com també l'execució de les obres, infraestructures i instal·lacions es configura com a càrrega urbanística que ha d'assumir el sector S-6 de caràcter residencial.
  
La citada obligació es fixa en la fitxa de gestió que s'hi adjunta, juntament amb l'execució del parc públic PU'3 (parc del Cementeri), la xarxa viària primària perimetral i la xarxa viària primària inclosa en el sector.
  
El sector S-6 en l'actual document d'homologació té com a càrrega l'execució de la xarxa primària que el delimita i el connecta amb la CN-234 i els següents elements de la xarxa primària: SU-1 (cementeri), PU-3 (parc urbà del cementeri) i l'esportiu ÉS-2 (camp de futbol) inclòs en el sector.
  
Actualment estan previstes com a dotacions esportives, a més del citat ES-2, l'ES-1 (poliesportiu municipal) de 5.578 metres quadrats ubicat en sòl no urbanitzable en la zona nord del municipi, i s'unificaran, milloraran i ampliaran amb la modificació la zona esportiva.
  
El sector S-6 manté amb la modificació l'aprofitament tipus de 0,40 m²t/m²s, igual que la resta dels sectors residencials.
  
Quart. La Comissió Territorial d'Urbanisme, en la sessió celebrada el dia 16 d'abril de 2003, va acordar suspendre l'aprovació definitiva de la present modificació a causa dels motius següents:
  
S'hauria de determinar si la nova dotació esportiva forma o no part de la xarxa primària adscrita al sector, ja que en el primer cas implicaria una modificació de l'aprofitament tipus i, en conseqüència, no es podria mantenir l'existent en el sector de 0,40 m²t/m²s, el tractament de la xarxa primària, Cementeri, l'execució del qual a càrrec del sector queda exclosa en la fitxa de gestió que s'adjunta, i la necessitat de tenir la declaració favorable d'impacte ambiental emesa per la Conselleria de Medi Ambient pel fet que la nova zona esportiva se situa en sòl no urbanitzable, zona A, d'ús agrícola intensiu.
  
Cinqué. Amb data 17 de maig de 2003 l'ajuntament remet nova documentació en què es justifiquen els extrems abans indicats de la manera següent:
  
La nova dotació esportiva no forma part de la xarxa primària adscrita al sector S-6, i es tracta únicament d'una càrrega urbanística que haurà d'assumir el citat sector, mantenint-se, per tant, l'aprofitament tipus del sector en 0,4 m²t/m²s.
  
Pel que fa a la xarxa primària SU-1 Cementeri, s'afirma que aquest, pertanyent a la parròquia de Sant Antoni Abad, ja es troba construït, i que això no obstant, se'n preveu l'ampliació, i s'afegeix ara en la fitxa de gestió l'apartat 4, que diu això:
  
«Haurà d'obtenir els terrenys previstos en el Pla General per a l'ampliació del cementeri parroquial pertanyent a la parròquia de Sant Antoni Abad de Gilet (SU-1 Cementeri).
  
Finalment, i respecte a la necessitat que l'ampliació tinga la declaració favorable d'impacte ambiental que ha d'emetre la Conselleria de Medi Ambient, es manifesta d'una banda el manteniment de la classificació del sòl com no urbanitzable, i d'una altra, el vigent article 6.3.2 de les normes urbanístiques, que a més de no permetre en aquest tipus de sòl noves construccions, vies de comunicació o infraestructures, excepte les que tinguen relació directa amb l'ús agrícola, excepcionalment permet edificacions, vies o infraestructures de caràcter públic i interés general que no tinguen una altra alternativa d'ubicació. Es justifica en el present supòsit el compliment d'aquest últim apartat en la centralització de les zones esportives, sent necessari situar la de nova creació al costat de l'altra zona esportiva ES-1 (Poliesportiu) que es troba ja ubicada en el sòl no urbanitzable.
  
Sisé. Gilet disposa de Pla General d'Ordenació Urbana homologat a la Llei Reguladora de l'Activitat Urbanística amb data 31 de gener de 2001.
  
Seté. La Comissió Informativa de la Comissió Territorial d'Urbanisme de València, en sessió celebrada el 23 de juliol de 2003, va emetre informe relatiu al projecte que ens ocupa, complint així el que preceptua l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
Primer. La tramitació ha sigut correcta, d'acord amb el que estableix l'article 38, per remissió de l'article 55.1, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
Segon. La documentació està completa, a l'efecte del compliment del que preceptua l'article 27 de la LRAU.
  
Tercer. A la vista de la nova documentació, es consideren esmenades les observacions que van motivar la suspensió de l'aprovació definitiva de la present modificació.
  
Quart. La Comissió Territorial d'Urbanisme, a proposta de la directora general de Planificació i Ordenació Territorial, segons el títol IX del Decret 81/2003, de 27 de juny, del Consell de la Generalitat, que estableix l'estructura orgànica de les conselleries de l'administració de la Generalitat, és l'òrgan competent per a emetre dictamen resolutori sobre l'aprovació definitiva dels plans generals ?i de les seues modificacions- de municipis de menys de 50.000 habitants, de conformitat amb el que disposa l'article 39 per remissió de l'article 55.1, de la Llei Reguladora de l'Activitat Urbanística, en relació amb els articles 9.1 i 10.a) del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
A la vista del que s'ha dit, la Comissió Territorial d'Urbanisme, en sessió celebrada el 28 de juliol de 2003, acorda:
  
Aprovar definitivament la modificació de la zona esportiva en sòl no urbanitzable zona A del Pla General d'Ordenació Urbana de Gilet.
  
Contra el present acord, que no posa fi a la via administrativa, es pot interposar recurs d'alçada davant de la secretària autonòmica de Territori i Medi Ambient, segons disposa l'article 74.3.c) de la Llei 5/1983, de 30 de desembre, de Govern Valencià, i l'article 55 del títol IX del Decret 81/2003, de 27 de juny, del Consell de la Generalitat, que estableix l'estructura orgànica de les conselleries de l'administració de la Generalitat, en el termini d'un més comptador a partir de l'endemà de la data de la publicació.
  
Tot això sense perjudici que es puga exercir qualsevol altre recurs o acció que s'estime oportú.
  
València, 28 de juliol de 2003.- La secretària de la Comissió Territorial d'Urbanisme, p. s.: Florentina Pedrer Gil.